Το ξενοδοχείο είναι σε πολύ καλό σημείο. Το δωμάτιο πραγματικά πολύ μεγάλο ,άνετο, και ωραία διακοσμημένο με φυτά που φαίνονται αληθινά αλλά δεν είναι. Αν μπορούσα να ξεχωρίσω, θα έβαζα πέντε αστέρια για το χώρο και δύο αστέρια για τα υπόλοιπα. Δηλαδή , στο μπάνιο δεν είχε κάπου να ακουμπήσουμε ούτε την οδοντόβουρτσα μας. Στην ντουζιέρα δεν είχε ένα ράφι να ακουμπήσουμε τα σαμπουάν και τα σαπούνια. Επιπλέον το νερό έβγαινε έξω από το μπάνιο και έφτανε μέσα στο δωμάτιο. Εκτός από την πρώτη ημέρα που μας είχαν αφήσει δύο ,body lotion και δύο conditioners, δεν μας έδωσαν ξανά και μείναμε τέσσερα βράδυα, ούτε όλα αυτά τα αρωματικά σαπούνια που υπόσχονται. Υπήρχε καφετιέρα , αλλά είχαν αφήσει τέσσερις κάψουλες που ήταν σοκολάτα η κάτι άλλο , όχι καφές πάντως, και δύο φακελάκια τσάι . Όλα αυτά για τέσσερα βραδιά. Δεν υπήρχε σήμα τηλεορασης, οπότε όταν θέλαμε το βράδυ να δούμε λιγάκι τι βλέπουν στη Μάλτα, δεν ήταν δυνατόν. Είχε όμως νετφλιξ. Ο εξωτερικος χωρος του ξενοδοχείου πολύ παρατημένος και βρώμικος. Ασανσέρ δεν λειτουργεί.